《拟古》
宋代·周端朝

秾桃复秾李，照影落春水。渡头看青杨，剪剪从风起。

裁书写连环，殷勤问行李。一笼幺凤翼，一系青鸾尾。

江南三月天，群英烂如绮。开到芜菁花，春事良未已。

何当缓缓归，荡漾绿波里。

作者简介：（1172—1234）温州永嘉人，字子静，号西麓。周鼎臣子。初为太学生，赵汝愚罢相，与同舍生救之，致祸，转徙十七年，授徒自给。后放还，登宁宗嘉定四年进士第。官至刑部侍郎。卒谥忠文。